અમદાવાદ: અમદાવાદમાં બિસ્માર રસ્તાઓને કારણે શહેરીજનો દ્વારા વારંવાર ફરિયાદ કરવામાં આવતી હોય છે. ખાસ કરીને આ સમસ્યા ચોમાસા દરમિયાન સામે આવતી હોય છે. હાઇકોર્ટે પણ અવારનવાર તંત્રની તૂટેલા રોડ અને તેના રિપેરિંગ અંગે અમદાવાદ મહાનગરપાલિકાના સત્તાવાળાઓની ઝાટકણી કાઢી છે. જોકે, આ વર્ષે સત્તાધીશો કોન્ટ્રાકટરને ઊંચા ભાવ ચૂકવીને રસ્તાના કામ ઝડપભેર કરાવવાની દિશામાં પ્રયત્નશીલ બન્યા છે. આ દરમિયાન આગામી 31 મે સુધીમાં રસ્તાના તમામ કામ આટોપી લેવાનો આદેશ તંત્ર દ્વારા આપવામાં આવ્યો છે. આ અંગે કમિશનરે પરિપત્ર પણ બહાર પાડ્યું છે.